《延平陆太守招饮杨氏园亭赋谢》
明代·张萱

名园春色正平分，座拥笙歌酒共醺。去国一春犹浪迹，论交半世始逢君。

林间白雨新添涨，槛外青山尽入云。夜色应怜龙气合，可堪倾盖复离群。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。